Source: http://dosjemilkonovic.si/post/334183/predsednik-pahor-sprejel-dr-marjano-novic-soprogo-dr-milka-novica
Timestamp: 2018-03-22 06:14:58+00:00
Document Index: 4435882

Matched Legal Cases: ['Sodišče ', 'Sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'In dubio', 'sodišče ']

2018-02-23 10:14:59
Thomasboozy
2017-09-15 12:47:35
2018-01-24 09:54:57
DavidFinny
2017-11-14 21:47:51
Szybko wyślesz i znakomicie <a >paczki uk</a>
Julioinive
Zobacz piękny sklep <a >telewizory oferta</a>
2017-08-25 10:50:26
2017-12-26 15:55:19
2017-12-24 17:11:17
, Torek, 21. november 2017 ob 16:43
vir: http://www.up-rs.si/up-rs/uprs.nsf/
23.11.2017 – Urad predsednika Republike Slovenije ob dnevu Rudolfa Maistra v četrtek, 23. novembra 2017, pripravlja dan odprtih vrat. več »
Pet, 23. feb 2018 ob 10:07
Pravnomočna obsodba dr. Milka Noviča za umor dr. Jamnika z množico kršitev(!) kliče neodvisne pravne in druge strokovnjake (varuha človekovih pravic in druge človekoljubne organizacije) po »preverjanju« nerazumnega (koruptivnega?) obnašanja državnih institucij - vpletenih zaposlenih, od preiskovalcev NPU in zaposlenih v NFL do oseb sodelujočih v postopku sojenja ter njihovih nadrejenih! 23. člen USTAVE zagotavlja pravico do poštenega sojenja: soditi je treba neodvisno, nepristransko in brez nepotrebnega odlašanja. 22.12.2014, šesti dan po streljanju pri Via Boni, je bil dr. Milko Novič aretiran in obdolžen umora dr. Janka Jamnika na osnovi poročila Nacionalnega forenzičnega laboratorija (NFL) o analizi vzorcev ostankov strelnih delcev z rok in las, ki ga je podpisala kemijska laborantka, ne pa tudi pooblaščena oseba, tedanji direktor NFL Franc Sablič. Odvetnik se je na poročilo takoj pritožil, toda zahtevane rezultate kemijske analize (jakno so analizirali v začetku leta 2015) je dobil na vpogled šele po 14 mesecih (sic!). Šele takrat se je obramba lahko pritožila (10.3.2016) na množico nepravilnosti v poročilu NFL. Na vprašanja obrambe o akreditaciji NFL za opravljanje analize GSR delcev so, NFL in sodišče, odgovarjali, da akreditacijo NFL ima, tedanji direktor Sablič je to napisal tudi v izvedenskem mnenju spomladi 2015. Vendar je članica senata Višjega sodišča, poročevalka Stanka Živič, na sojenju 20.12.2017 povedala, da je NFL dobil akreditacijo za izvajanje teh analiz šele julija 2017! Lagali so torej več kot 2 leti! Franc Sablič Ostanki sledi strelnih delcev Preiskovalci so našli le en tulec (pištole ni), vendar v poročilu NFL ni navedena niti njegova letnica niti datum vzorčenja! Na zahteve obrambe po posredovanju teh podatkov se pravosodje ni odzivalo! Sodišče je za sodnega izvedenca izbralo balistika F. Sabliča, takrat še direktorja NFL, čeprav se je obramba na to pritožila zaradi konflikta interesov. Sablič je še kot direktor izdelal pisno izvedensko mnenje, kjer je napisal (kasneje je to na sojenju ponovil), da izvirajo mikronski GSR delci na Noviču in njegovi jakni samo iz najdenega tulca, medtem ko so drugi izvedenci, oba nemška izvedenca (balistik in kemičarka) in oba izvedenca obrambe (hrvaški balistik in dr. kemije z IJS), izjavili, da gre za ostanke strelnih delcev več vrst streliva! Vendar sodnica v svoji sodbi drugih mnenj ni upoštevala (sic!) Zakaj sodišče, kljub izrecni zahtevi obrambe, ni hotelo angažirati tudi izvedenca kemijske stroke (potreba zaradi razlage kemijske sestave najdenih GSR delcev)? Pojavlja se vprašanje zakaj so v tulcu najdeni štirje elementi (Pb, Ba, Sb in Sn), kar ne odgovarja niti strelivu S&B (vsebuje Pb, Ba, Sb, ne pa Sn), niti strelivu starejše proizvodnje S&B&P (vsebuje Pb, Ba, Sn, ne pa Sb). Sodišče navedenih dejstev, na katera je večkrat opozarjal dr. Novič, ni hotelo razjasniti - odgovora ni terjalo od svojega izvedenca F. Sabliča! To je bila »nedotakljiva tema« na sojenjih! Le zakaj? Obramba je imela možnost natančno predstaviti pripombe na napake opravljene analize sledi strelnih delcev šele (!) v pisni pritožbi na prvostopenjsko sodbo in nato na obravnavi na Višjem sodišču 20.12.2017. Dr. Novič, kemik, je v zagovoru poudaril pogoje, kdaj se smatra nek GSR delec kot karakterističen: viden mora biti z BSE detektorjem (jasna, kontrastna slika), oblika delca mora biti kroglasta, imeti mora kemijsko sestavo svinec, barij, antimon (Pb - Ba - Sb). Prav noben GSR delec v poročilu NFL ni izpolnjeval kumulativno vseh treh zahtevanih pogojev! Prav pomanjkljiva analiza in napačni zaključki so pripeljali do Novičeve aretacije in pripora (sic!). Darko Majhenič Kaj pravi zdrava pamet in kaj kažejo VIDEO posnetkiNajbolj očitna nelogičnost v obsodbi dr. Milka Noviča je povezana s časom, ki ga imel Novič »na razpolago« za storitev kaznivega dejanja. Od odhoda hčerke na rekreacijo (po tel. klicu prijateljice) mu je ostalo le 7- 8 minut za: oblačenje, odhod v kolesarnico, neopazno(!) dirkanje od Žaucerjeve 12, čez železnico in skozi semaforje do Via Bone, parkiranje kolesa in izvedbo dveh mafijsko preciznih strelov v glavo. Novič ni vedel ali, in koliko bo Jamnik zamujal. Če bi dr. Jamnik zamujal 3 minute manj, mu »akcija ne bi mogla uspeti« (če sem ironična). Njegovega »dirkanja« tudi ni opazila nobena priča ali registrirala nobena kamera, niti na poti iz stanovanja do kraja kaznivega dejanja, niti na parkirišču niti na poti nazaj do stanovanja. Zakaj sodnica Koleta, ki je decembra 2015 na sodni obravnavi pokazala nekatere VIDEO posnetke, kasneje, ko je obramba pridobila še druge posnetke, ni omogočila ponovnega ogleda starih posnetkov (kamera kaže kmalu po dogodku pri Via Boni osebo, ki prihaja s kraja streljanja do pločnika pri stavbi Ergoles, se slači in sklonjena pričaka avto - Fiat, ki jo takoj, le 3 minute po strelih, odpelje v smeri Merkurja) ter ogleda novih posnetkov, tudi kolesarja brez luči - prikazujeta ga dve kameri, ko kroži med parkiriščem in Tbilisijsko, prva ko prihaja iz smeri Via Bona in v križišču zavija desno na Tbilisijsko (bližina Spara) in druga, ko vozi po Tbilisijski. Ti posnetki časovno izključujejo možnost, da bi bil Novič kolesar, prav tako kolesar po postavi ne ustreza Noviču! Zavlačevanje postopka (zakaj?) in sojenje v nerazumno dolgem roku (3 leta)Zakaj je bila obtožnica vložena zadnji trenutek (junija 2015), zakaj je sodnica pridobila mnenje nemškega inštituta šele po 9 mesecih (november 2016) od sprejetega sklepa (februar 2016) in se je sojenje zaključilo šele 13. aprila 2017 (ustni izrek sodbe), v pisni obliki pa je bila sodba izdana šele dobra dva meseca kasneje? Kar dve leti in pol je poteklo od Novičeve aretacije in priprtja 22.12.2014 do pisne sodbe (junij 2017). Šele takrat se je obramba lahko pritožila na Višje sodišče, kjer se je sojenje začelo 20.12.2017 in zaključilo s pravnomočno obsodbo 22.12.2017, ki jo je senat – poročevalka sodnica utemeljila z najdenimi GSR delci na Noviču in jakni. Obsodba torej temelji na neverodostojni(!) analizi GSR delcev (NFL takrat ni imel akreditacije) in le na mnenju izvedenca sodišča, strojnega inženirja (balistika) F. Sabliča, ki je na sodnih obravnavah vztrajal, da ostanki strelnih delcev izvirajo le iz najdenega tulca (primarna oz. aktivna kontaminacija), medtem ko sta nemška izvedenca poudarila, da gre za delce različnih streliv, kar nakazuje sekundarno (pasivno) kontaminacijo - na strelišču, kamor je Novič hodil, omenila sta še možnost »okužbe« v policijskih prostorih, pri rokovanju s policisti in podobno. Da gre za pasivno kontaminacijo sta poudarila oba izvedenca obrambe balistik Maštruko in dr. kemije Čeh z IJS, ki je to ponazoril z besedami, da »jakna Bugatti ni bila na kraju kaznivega dejanja«. In še, izvedenec sodišča Sablič je na pričanju celo priznal, da se na pasivno kontaminacijo sploh ne spozna (sic!). Damijan Florjančič, predsednik vrhovnega sodišča Indični krog z navideznimi (izmišljenimi) dokaziSodnica Koleta je tekom sojenja utemeljevala podaljševanje pripora Noviču na osnovi fiktivne(!) »liste za fentanje«, o kateri je na sojenju zmedeno pričal mladi Farkaš (kot privatnik je izvajal računalniške servisne storitve in je imel - ima? na KI celo svoj prostor), ki naj bi mu Novič v nekem gostilniškem pogovoru omenil seznam za fentanje nekaterih zaposlenih s KI z Jamnikom na čelu. Novič je vse zanikal, liste nikjer ni, kot tudi ni nobene priče, ki bi ji tedaj (spomladi 2014) Farkaš listo omenil, se vsaj pohecal. Omenil jo je šele naslednji dan po strelih pri Via Boni, dr. Metelku s KI, s katerim zasebno poslovno sodeluje in, ki naj bi tudi bil na tej listi. Zanimivo, da se Farkaš ni spomnil imena tiste osebe »z liste«, ki je naslednji dan po umoru prijavila Noviča policiji in, ki se je po dogodku pred Via Bono zelo čudno obnašal, ko je dal izjavo za medije (to je januarja 2018 v intervjuju za revijo Reporter omenil tudi Jamnikov oče). Čudno je tudi, da so kriminalisti že isti večer (takoj po streljanju), v restavraciji izpraševali (zasliševali) Novičevo ženo o njenem možu, čeprav že 5 let ni bil več zaposlen na KI. Slučajno ali naklepno (po čigavem namigu?), tako da je postala zaskrbljena, kar je z vprašanji omenila tudi možu doma. Sodnica je to interpretirala v Novičevo škodo. Po čigavem »nareku«? »Indična« sodba sodnice Špele Koleta brez dokazov se opira tudi na telefonski SMS sporočili, ki ju je Noviču poslal neznanec Bartol na dan umora - eno uro pred in pol ure po umoru. Vendar, če povežemo kraj in čas sprejetih sporočil in poslanih odgovorov ugotovimo, da SMS-i dejansko Noviča popolnoma razbremenjujejo, da bi bil v času umora na kraju zločina: prvo sporočilo poslano slabo uro pred umorom (sprejem doma), Novičev odgovor, 11 minut po umoru (od doma), drugo sporočilo neznanca, 29 minut po umoru (sprejem zazna postaja na Koprski 94, bližina Via Bone), odgovor na to sporočilo, »Daj mi mir«, le 4 minute kasneje (od doma). Kaj naj bi delal Novič pol ure po strelih pri Via Boni v bližini Koprske in kako naj bi mu, takrat 104 kg težkemu, uspelo v 4 minutah priti domov, če je mlad policaj potreboval (ob rekonstrukciji vožnje s kolesom) za krajšo pot od Novičevega doma do VB in po hribu navzdol kar 6 minut. Enigma? Nerazumno je tudi samo pošiljanje »šaljivih sporočil« mladega Bartola, ki naj bi tedaj, zadnje 3 mesece leta 2014, v povprečju dnevno pošiljal naokrog okoli 400 sporočil (neznancem?), »ker je imel neomejen mobilni paket«, je razložila prisotni javnosti sodnica poročevalka Živičeva. Kdo je tu nor? Negibnega Jamnika je prvi zagledal mladi Horvat, ki se je na zabavo (na parkirišče) pripeljal po isti poti kot Jamnik (čeprav obstaja več možnosti) le dobro minuto za Jamnikom in je kot Jamnik zamujal skoraj 40 minut. Ni mi jasno, zakaj z žarometi ni osvetlil temnega parkirišča z ležečim negibnim telesom in zakaj je klical policijo šele po 3 minutah! Takrat je Fiat že odpeljal Jamnikovega morilca, kar je bilo možno videti s kraja zločina ! P.S: Po vloženi pritožbi na Vrhovno sodišče bosta na spletnem portalu dosjemilkonovic.si objavljeni tako pravnomočna sodba Višjega sodišča kot pritožba obrambe na Vrhovno sodišče. Bodo neodvisni pravni strokovnjaki takrat še vedno tiščali glave v pesek in ščitili nosilce globoke države? Iva Pavlin Žurman
Tor, 26. dec 2017 ob 15:55
2711 ogledov
DEMOKRACIJA NA POPRAVNEM IZPITU - POTREBUJEMO NOV PLEBISCIT Naš boj za uvedbo demokracije na primeru REFERENDUMDRUGITIR ni pomemben samo zaradi tega primera samega, pač pa zato ker posega v najbolj zanemarjeno in temačno področje slovenske demokracije. To kar so slovenski NAIVNI demokrati zavozili leta 1994 in še zelo nerazumno poslabšali leta 2013, moramo žal popravljati zdaj. Zavožen model demokracije moramo potegniti iz blata KOMPROMISARSKEGA spogledovanja z OLIGARHIČNIM NAČINOM VLADANJA, KI SE REPRODUCIRA SKOZI KRIVOSODNI sistem, nepoštene volitve IN UNIČENO REFERENDUMSKO ODLOČANJE, ter ne nazadnje skozi dejstvo da državljani NIMAMO PRAVICE DE USTAVE ! Do njenega spreminjanja ali sprejemanja! Ta pravica je, kljub zbranim podpisom (30.000 jih je potrebnih) pridržana poslancem 2/3 oligarhično strukturiranega parlamenta. Narobe svet! Zato velja poudariti: najprej je treba ljudem dati pravico do ustave, ki je slovenski državljani in slovenski narod, resnici na ljubo še NIKOLI NISMO IMELI. Ta pravica je TEMELJNA in iz nje izhajajo vse druge. Iz nje sledi pravica do referenduma in opredelitev pogojev za njegovo demokratično izvedbo. Povoženo in osramočeno ter diskreditirano LJUDSKO ODLOČANJE JE TREBA REHABILITITATI. Treba je OMEJITI OBLAST OBLASTI, NE pa omejevati OBLAST LJUDSTVA. Potrebujemo politični sistem po švicarskem zgledu, v katerem se bo oblast bala ljudi in ne obratno, kot zdaj, ko se ljudje bojijo (bojimo)oblasti. PRESTRAŠENEMU LJUDSTVU je treba vrniti pogum in dostojanstvo in zaupanje v to kar je zapisal Ivan Cankar: NAROD SI BO PISAL SODBO SAM - NE FRAK MU JE NE BO IN NE TALAR. Čeprav to zdaj piše celo v ustavi, ki pa tega – 3 člena ustave namreč, OBLAST NE PRIZNAVA, se pa perverzno hvali z njim v Evropi. OBLAST mora končno postati SLUŽENJE ljudem, ne vladanje nad LJUDMI. To ni anarhija ampak demokracija. Ministri vključno s prvim ministrom morajo postati to kar ta beseda izvorno POMENI – služabniki, ki si bodo spoštovanje zaslužili, ne pa ga izsiljevali s strahovlado, krivosodnimi umori, bančnimi in drugimi ropi in z goljufijami na volitvah. Goljufijami vključno s tistimi na referendumu, kot se je pokazalo tudi na referendumu o 2 tiru, ko si oblast vzame naš denar za borbo proti nam, večini pa se to zdi celo normalno. To je primer vrhunske perverznosti – to je švedski sindrom demokracije. Omenil sem goljufije, ena največjih pa je ta, da levica na oblasti skozi svoj PIAR in v medijih razglaša BOJ ZA ČLOVEKOVE PRAVICE ZA EKSTREMIZEM – in ljudi ki si za njih prizadevajo celo za eksponente RAZREDNEGA SOVRAŽNIKA, slovensko anti državljansko LEVICO PA SAMORAZGLAŠA ZA ODREŠENIKA TEGA SVETA. Mene razglaša oblast za ljudskega škodljivca – nasprotnika napredka, ampak pravi škodljivci so prav tisti, ki NE DOPUŠČAJO ALTERNATIV – ne v stroki ne v politiki. Ta izprijena logika je milo rečeno USODNA DOMIŠLJAVOST, ki vse bolj spominja na AVANTGARDO preteklega režima. Ta se vrača skozi stranska vrata NEDOMIŠLJENE in šlampaste DEMOKRACIJE, v ureditvi ki se ji reče pajdaški - namesto demokratični kapitalizem. In če kdaj je danes napočil čas da se zavzamemo za DEMOKRATIČNI KAPITALIZEM, namesto da, kot počne levica, kličemo nazaj propadli sistem. OHOLOST oblasti in njeno usodno domišljavost je treba enkrat za vselej izgnati iz dežele! Do sedaj tega nismo počeli, večina se je predvsem trudila, da se pristriže peruti ljudem, ki odstopajo in si upajo govoriti glasno. Oblastna koalicija pa z glasovalnim strojem blokira vse spremembe – in to dela celo na USTAVNEM SODIŠČU. Razplet tega spora še čakamo.Dobljena je bitka, vojna nas očitno še čaka. IN ZA KONEC še VPRAŠANJE ! KJE IN KAKO ZAČETI? Najprej je treba začeti pri USTAVI, nato pri referendumih in potem pri volilnem sistemu ter odpravi pohabljenosti medijskega prostora, ki je zreduciran na dva pola, VMES PA NI PROSTORA ZA LJUDI, ZA DRŽAVLJANE. Seveda pa je prioriteta vseh prioritet sodni – krivosodni sistem. Vsem sodnikom, ki so dokumentirano in sistematično kršili človekove pravice je treba odvzeti trajni sodniški mandat. Tako imenovani Pučnikov amandma k zakonu o sodniški službi (8 člen) še nikoli ni bil uveljavljen. Ko bi uveljavili to, bi bil danes Milko Novič SVOBODEN IN VLADNEGA 2 TIRA NE BI BILO. Politične stranke, ki nočejo korenitih sprememb v pravosodju in jih ne razpoznajo kot najbolj nujno nalogo, si ne zaslužijo vstopa v parlament. NIKOLI NE BOMO VSI ENAKI, SMO PA LAHKO ENAKOPRAVNI. Enakost je floskula, enakopravnost je dosegljiva in nujna. Je pogoj napredka! Ljudje, osvestimo se in ne kritizirajmo. Vsak narod ima tako vlado kot si jo zasluži. Zaslužimo si boljšo in drugačno – mnogo ljudi trpi krivice zaradi naše indiferentnosti, pišmeuharsva in oblastne samovolje ter mafijskega ozadja oblasti. ZATO POJDIMO VOLIT PROGRAME IN LJUDI, KI BODO TAKE SPREMEMBE ZAGOTOVILI. Novi obrazi in šminkerska demokracija to vsekakor niso. Maske so padle in igre je konec, pogledati je treba kaj je za odrsko zaveso! Vso srečo v novem letu želim sebi in vsem prisotnim. Naj bo novo leto prelomno v dobrem pomenu, čeprav je res, kot pravi pregovor: samo od hudega postaneš pameten. Hudega je bilo dovolj, pameti pa nočemo ali ne znamo uporabljati! Včasih so rekli, da pri 27-tih postaneš polnoleten. Naslednje leto bo država stara 27 let. Naj tudi država in mi z njo odraste in postane polnoletna . Res publica je drugo ime za REPUBLIKA, (javna zadeva), ne na papirju ampak v življenju. Samostojnost brez svobodnih državljanov ni veliko vredna. Pučnik je to izkusil na sebi in skušal uveljavljati v praksi. In je trpel v zaporu. Danes je to naloga za druge: nadaljujmo njegovo delo – preteklost naj bo učiteljica in vodnica za prihodnost ! Veselimo se ob praznikih in bodimo vsakodnevno solidarni z ljudmi, ki trpijo zaradi krivic sistema, ki se leta 1991 v bistvu ni spremenil. Bile so samo sanje enega večera tistega nepozabnega PRAZNIČNEGA VEČERA junija 1991. Danes pa je nov dan – NEHAJMO SANJATI, pričnimo delati za skupno dobro za drugačno RE(S)PUBLICO Slovenijo! Vili Kovačič, Državljan K
Ned, 24. dec 2017 ob 17:19
Resnično zgrožen sem, kako nizko je padlo slovensko sodstvo. To so besede odvetnika dr. Milka Noviča po tem procesu 22.12.2017, katerega scenarij niso napisali sodniki ampak ljudje, ki ščitijo mafijo in vrh policije. Tudi sam sem že pisal o tem, danes le ponavljam kar je že na zunaj vidno. Podivjana Udba je ušla iz vajeti svojih šefov, zato sodišča proizvajajo nadomestne morilce. To so primeri Uhernik, Dragica Javševec, Milko Novič. Začelo pa se je z Ivanom Krambergerjem. Tudi v teh primerih so bili na delu skoraj isti forenziki kot pri »raziskavi« umora dr. Janka Jamnika. Upal pa sem, da se bodo tokrat vendarle našli sodniki s hrbtenico, ki ne bodo ponavljali teorije o delcih, ki so jo ovrgli že nemški forenziki. Ta je plod domačih diletantov brez akreditacije za tovrstne preiskave (Franca Sabliča). Vendar ne, zmagala je direktiva – ne stroka, ne pravica. Sodba bo nedvomno padla na preizkusu zakonitosti, ki je tukaj ni bilo niti za trohico. Neizpodbitno je namreč sledeče: 1. Laboratorij NFL je bil brez akreditacije za tovrstne preiskave. To je tako kot bi operacijo možganov izvajal mesar ne vrhunski kirurg. 2. Zaslišanje prič, ki ga je predložila obramba je sodišče gladko zavrnilo. Gre za pričanje matere umrlega dr. Jamnika. 3. Zavrnjeno je tudi pričanje dr. Jožeta Kobeta in dr. Staneta Pejovnika. 4. Preiskovalni zapisnik o pričanju Jamnikovega očeta, ki je bil prebran na sojenju pa je katastrofalno nerazpoznaven – vsaka 10 beseda je označena za nerazumljivo. Halo halo ??? Kje smo. Ob tej priliki pritrjujem g. Luju Šproharju v mnenju o dr. Milku Noviču. Milko Novič je že v preiskavi zahteval preizkus resnice na poligrafu in potem še 2 x v sodnem postopku. Vendar s strani sodnice, ki je zvesto sledila tožilki Žgajnarjevi, ki je iskala resnico po principu »kriv je, saj je obtožen, nekaj že mora biti«. Novič v zahtevi za poligraf ni bil nikoli uslišan. Prav tako na Novičevi jakni v kateri naj bi streljal, niso našli niti kaplje krvi, čeprav je ta brizgala po bližnjih avtomobilih. Gre torej za umor brez krvi. In zakaj usodni večer najmanj od 19h do prihoda policije niso gorele luči pred Via bono kot vedno vse dni.? Posnetek kamere na katerem se slači morilec in se odpelje s Fiatom puntom, pa je sodnica gladko ignorirala, češ, da je bilo tam mnogo avtomobilov. Iz posnetka je možno določiti velikost osebe. Novič je že na prvi pogled višji od te osebe. Po trditvah nekaterih medijev, je Novič spreminjal izjave, kar pa ni res. Novič ni nikoli spreminjal odgovorov, so jih pa spreminjali – prilagajali pa so jih tožilci sodnica in mediji. Ali je bil doma v pižami ali trenerki je namreč popolnoma irelevantno. Oni so zreli za poligraf – ne Novič. Ali bodo po oprostitvi dr. Noviča, do katere bo prej ali slej prišlo, režiserji tega velikega konstrukta določili novo žrtev – novega nadomestnega morilca, libanonskega državljana še ni jasno. Vendar bistvo so naročniki. Naročniki so med Slovenci. Več o tem ve zapornik Martinčić, nekoč tajni agent Dolančeve SDV, pa tudi nove priče. Nove priče, ki so se javile ta petek po tej sramotni obsodbi. Teh pa žal, kot mnoge druge pomembne priče, naše sodišče noče niti iskati niti zaščititi. Pozivam Vrhovno sodišče, da stori vsaj to, predno bo odločalo o varstvu zakonitosti. Za razkritje režiserjev in izvajalcev tega zločina bo očitno potrebnega še veliko truda, kajti sodišče ni opravilo svojega dela strokovno, neodvisno in pošteno. Po skoraj 3 letih smo torej skoraj na začetku. Zato me ne čudi, da sem, ko sem odhajal iz sodne dvorane, na obrazih sodnic in sodnikov opazil, da jih je sram svojega početja. Upam le, da bo dr. Novič zdržal in da strategija uničenja nedolžnega človeka ne bo uspela. Zato smo dr. Milka Noviča podpirali in smo ga dolžni podpreti, kajti gre tudi za nas vse. Kovačič Vili, državljan K. ps: kot vidimo smo še nižje od stanja izpred 3 let - fizično maltretirajo celo vrhovne sodnike. Pravno izprijena, vrednostno izpraznjena in konfuzna država, prehaja v novo agregatno stanje - strahovlado, katere del je celo policijsko nasilje nad neodvisnimi sodniki, ter hiper toleranca do pokornih, skozi vhod za služinčad upognjeno stopajočimi sodniki. Se pa sprašujem ali bi policist planil tudi po Masleši, ki se provokativno svobodno sprehaja po stavbi na Tavčarjevi. In ali bi legitmiral in odrinil, bognedaj, celo Milana K. Plavega.
Ned, 24. dec 2017 ob 17:11
4231 ogledov
Včeraj, 22. decembra 2017, je senat Višjega sodišča v Ljubljani v sestavi Tatjana Merčun (predsednica), Stanka Živič (poročevalka) in Milan Štrukelj (sodeloval je v senatu, ki je potrdil nezakonito prvostopenjsko sodbo v zadevi Patria) potrdil prvostopenjsko sodbo sodnice, mag. prava (kdo ji je podelil ta naziv?!) Špele Koleta, (njena sodba je 214 stani dolgo skrpucalo, brez glave in repa, z množico nelogičnih in nepovezanih dejstev in brez najmanjšega dokaza), da je dr. Milko Novič kriv kaznivega dejanja umora dr. Janka Jamnika. Pravnomočna (ob)sodba se je zgodila natanko 3 leta po aretaciji Noviča, ko ga je, le 6 dni po dogajanju pri Via Boni, direktor NPU Darko Majhenič javno(!) obsodil za umor Jamnika kar z besedami, da »si je nabavil pištolo, prišel tja in Jamnika ustrelil iz brezobzirnega maščevanja«. Zares »visoki« dokazni standardi slovenskega visokega policijskega uradnika (kriminalista) za obsodbo kaznivega dejanja umora. Na osnovi teh »argumentov« bi bil lahko morilec tudi Majhenič, še posebej, ker je bil tisti, ki je izvedel umor, profesionalni strelec s pomočniki. Prav neverjetno je, kako je sodnica Koleta na 1.stopnji sojenja popolnoma sledila izvajanju javnosti znane tožilke Žgajnarjeve. Delovali sta v očitnem tandemu, sem se ob vsakokratnem sojenju sama prepričala! Ob izreku sodbe pa Kolete ni zmotilo niti dejstvo, da ima Novič alibi vse do nekaj minut preden se je zgodilo streljanje in je v nekaj minutah in sekundah nemogoče uresničiti očitana dejanja (tudi nobena izmed množice kamer ga nikjer ni zaznala, niti nobena priča videla), posebej še, ker bi Novič moral poznati do sekunde natančno Jamnikovo zamudo. Če bi Jamnik, ki je bil soorganizator prireditve, zamujal le 7 minut manj in bi prišel na parkirišče z zamudo 31 minut, tožilki, sodnici in tistim, ki so v ozadju naročila za umor Jamnika, scenarij z nadomestnim morilcem Novičem nikakor ne bi uspel, saj je bil Novič takrat še v trenerki (hlače je uporabljal tudi kot pižamo, to pojasnilo je namenjeno Koletovi). No, organizatorji umora so se potrudili, da so preiskovalci eno Noviču poslano sporočilo locirali na kraju dogajanja (kriv je, je trdila tožilka), tako, da so ojačali signal v privatni bazni tel. postaji Varnost d.o.o. na Koprski v bližini Via Bone. Toda tudi tokrat so se ušteli. To SMS sporočilo je v umor »vpleteni« Bartol poslal Noviču šele pol ure po umoru (!), ko je bil Jamnik že zdavnaj v bolnici in je na parkirišču mrgolelo policajev. Razlog za prepozno sporočilo (Bartol bi ga moral poslati okoli 19:40) je bil v tem, da je Novič odgovoril na prvo Bartolovo sporočilo ob 19:49, torej dobro uro potem, ko ga je prejel in 11 minut po streljanju. Novičev duhovit odgovor na neumno prvo sporočilo neznanca Bartola je takrat registrirala Telekomova bazna postaja v bližini doma, saj je bil Novič ves večer doma - počival po napornem dnevu na Krasu! Toda Špele Koleta vse te in še druge pomanjkljivosti v obtožnici in izvajanju tožilke niso zmotile. Po navdihu alias navodilu stricev iz ozadja je dodala celo nove, ki na sodnih obravnavah sploh niso bile obravnavane in pojasnjene (sic!), češ da je imel Novič v računalniku sliko Jamnika, ogledoval pa naj bi si tudi slike pištol. Zares perverzna manipulacija, ki jo je kot dokaz za utrjevanje krivde uporabil še senat višjega sodišča (sic!). In še, celo to, da v času umora Novič ni bil na internetu, je za naše vrle člane senata, višji sodnici Živičevo in Merčunovo ter sodnika Štruklja dokaz, da je Novič morilec (sic!). Zanimivo, da se sodnica Koleta ni hotela posvetiti VIDEO posnetkom v času umora v bližini Via Bone. Kar 5 kamer je beležilo dogajanje in zaznalo dva kolesarja, osebo, ki je hitela na parkirišče ob prihajanju Jamnikovega avtomobila in osebo, ki si je takoj po streljanju (kaže čas na kameri) na bližnjem pločniku slačila gornja oblačila, in jo je le minuto kasneje oz. 2-3 minute po streljanju odpeljal takrat prispeli Fiat Punto. Sodnico je zanimal le kolesar brez luči. Da postava ne ustreza Noviču, sodnice ni zanimalo. Določila je, da je to Novič, saj njegovo kolo nima luči (sic!). Toda, ker so po pisni pritožbi obrambe scenaristi v ozadju ugotovili, da ne bo šlo, saj je kolo prihajalo z nasprotne strani kot naj bi prihajal Novič, so člani senata višjega sodišča opustili to dokazno možnost. Tako je višjemu sodišču ostala za dokazovanje Novičeve krivde le analiza strelnih delcev. In prav na najdene mikronske strelne delce, ki pa brez ustrezne analize ne morejo biti dokaz (take delce lahko dobiš že ob rokovanju s policistom ob prihodu na policijsko postajo), so višji sodniki naslonili potrditev sodbe na prvi stopnji. Ukaz od zgoraj je namreč bil: NOVIČ mora biti kriv! Pri obsodbi (pravnomočna sodba) niso upoštevali nobenih dejstev utemeljenih v pritožbi obrambe na sodbo okrožne sodnice, ignorirali so oba izvedenca obrambe (za balistiko in kemijo) in saj ni res, pa je, celo jasno izraženo stališče obeh neodvisnih nemških izvedencev (za balistiko in kemijo) z Bavarskega inštituta. Pravnomočno sodbo je senat višjega sodišča oprl kar na mnenje strojnega inženirja Franca Sabliča (na neki obravnavi je celo fantaziral, da se je Jamnik s krvavo roko naslonil na avtomobil, ko je razlagal položaj strelca), ki ga je napisal po nalogu sodišča ter kot privatnik, čeprav je bil takrat direktor NFL in je bil torej v konfliktu interesov, kar pomeni kršitev zakona. Seveda Koleta te pritožbe, kot tudi drugih dokaznih predlogov obrambe, ni upoštevala, kar kaže, da je bil Sablič potreben in nujen pogoj, da so krivdo naprtili Noviču! Obramba se je na poročilo (22.12.2017) o analizi vzorca z rok in las Noviča (vzorec je bil vzet 17.12.2014, ko je Novič prišel na policijo, ker ga je prijavil dr. Levec s KI) pritožila, vendar je dobila zahtevane rezultate analize strelnih delcev (nekoliko kasneje so analizirali še jakno) na vpogled šele po 14 mesecih, februarja 2016 (!). Šele takrat se je obramba lahko pritožila (10. marec 2016) na množico pomanjkljivosti v poročilu. V pritožbi, ki je bila predstavljena na obravnavi višjega sodišča 20. dec. 2017 je obramba poudarila pogoje,kdaj se smatra nek GSR delec kot karakterističen: viden mora biti z BSE detektorjem (jasna, kontrastna slika), oblika delca mora biti kroglasta, imeti mora kemijsko sestavo svinec, barij, antimon (Pb - Ba - Sb). Prav noben GSR delec v poročilu NFL ni izpolnjeval kumulativno vseh treh zahtevanih pogojev(sic!). Prav ta analiza NFL pa je pripeljala do Novičeve aretacije in skoraj 3 letnega pripora. Obsojeni dr. Novič (kemik) je na obravnavi pred senatom višjega sodišča problematiziral tudi način vzorčenja tulca, kot ga je uporabila Ester Ceket z NFL, ki v mednarodnih standardih ni nikjer naveden - razrezala je lepljivi disk na pol, ga s pinceto vnesla v tulec in obrisala notranje stene, datum vzorčenja pa sploh ni naveden, kar pomeni ničnost t.i. dokaznega materiala (najden je bil le en tulec, prav tako ni nikjer pištole).Nemška izvedenka dr. Gebhart z bavarskega inštituta, je v poročilu za sodišče izrecno napisala: "Pripisovanje delcev izstrelkov določenemu tulcu s priznanimi znanstvenimi metodami ni mogoče." Novič je še opozoril, da v poročilu sploh ni navedena kalibracija BSE detektorja, kalibracija EDX detektorja, itd. Vse to lahko vodi do napačnih(!) rezultatov preiskave, ti rezultati pa so bili osnova za njegovo aretacijo. Obramba tudi ni imela možnosti videti slike spodnjega dela tulca (S&B 7,65 BR), da bi iz oznak ugotovila karakteristike naboja. NFL je dal policiji, ta pa sodišču le selekcionirane podatke - sliko tulca od strani, brez možnosti videti oznake in ugotoviti letnico naboja (sic!). Obstaja namreč razlika med S&B strelivom stare proizvodnje (S&B&P) kjer so prisotni naslednji elementi Pb – Ba – Sn (kositer), ni pa antimona in S&B strelivom novejše proizvodnje, kjer so prisotni elementi Pb - Ba – Sb (antimon) , nima pa kositra. V tulcu pa so bili ugotovljeni Pb - Ba - Sn - Sn , torej kar 4 elementi! Na obravnavi višjega sodišča 20.dec.2017 je obramba prvič dobila odgovor, da je NFL dobil akreditacijo šele 24. julija 2017, kar postavlja na laž dosedanje trditve NFL. Pod vprašajem je torej celotna analiza GSR delcev, na osnovi katere so Noviča priprli ! TODA VIŠJEGA SODIŠČA vsa zgoraj navedena dejstva niso zanimala. Sodbo je poročevalka Živič utemeljila popolnoma pavšalno (!), dejala je, da delci GSR kažejo, da je Novič morilec. Kdo in kako bo napisal in utemeljil krivdo v pisni sodbi, ni treba ugibati, saj je sodnica izkazala popolno neznanje na tem področju. No, upam, da scenaristi umora ne bodo napisali takega zmazka, kot se je zgodil na prvi stopnji! Zapisani dvomi nemških izvedencev z Bavarskega inštituta o Novičevi krivdi kažejo, da je sodišče popolnoma ignoriralo temeljno pravilo: »In dubio pro reo«, ki v prevodu pomeni: v dvomu v korist obdolženca. Ali sodišče nadaljuje revolucionarno prakso? In še neverjetna novica: sodniki niso želeli prisluhniti materi pokojnega Jamnika. Koga ali česa so se ustrašili? Gospa je novinarjem povedala, da ne verjame, da je dr. Novič umoril njenega sina. Iva Pavlin Žurman